  Виталий Пронин Удмурт кун университетын та арня наукалы сӥземын, соин пӧртэм факультетъёсын но институтъёсын студентъёслэн конференциоссы радъясько. Удмурт филология факультет туннэ ӧте Ашальчи Окилэн 115 аресэзлы сӥзем конференцие. Кутсконэз 11 часэ 50 минутэ 2-тӥ дышетскон корпусысь 115-тӥ аудиториын.Конференциын ужалозы 4 секциос: «Фольклор, этнография, краеведение: азьвылэз но туалаез», «Йӧскалык литература: дышетонлэн но описанилэн ӧръёсыз», «Лингвистикалэн лэчыт юанъёсыз: фонетика но диалектология» но «Лингвистикалэн лэчыт юанъёсыз: лексикология и грамматика»Докладъёссэс лыдӟозы удмурт филология факультетын дышетскисьёс, «Наукае нырысетӥ вамышъёсы» элькун конкурсын вормисьёс но Марий Элысь вуэм студентъёс.16 часын пор куноос понна радъямын луоз экскурсия, со вакытэ ик вань мылкыд карисьёс университетын «Ашальчи Оки» кино учкыны быгатозы.Удмурт кун университет тау каре Егитъёсын ужанъя министерстволы кузьымъёс сётэмез но М. Калашников нимо музее экскурсия радъяны юрттэмез понна.Туспуктэмез Елена Рябиналэн Теги: конференция Удмурткунуниверситет  